cyanic-selkie/wikianc huggingface dataset:
பலபடி வேதியியல்
பலபடிகள் மற்றும் அவற்றின் பண்புகள்
பலபடிகளை உயிரிப்பலபடிகள் மற்றும் செயற்கைப் பலபடிகள் என அவற்றின் மூலத்தை அடிப்படையாகக் கொண்டு இரு பிரிவுகளாகப் பிரிக்கலாம். இவை ஒவ்வொன்றையும் பலபடிகளின் பயன்பாடு, பண்புகள், இயல் மற்றும் வேதியியல் பண்புகள் ஆகியவற்றின் அடிப்படையில் மேலும் பல பிரிவுகளாகப் பிரிக்கலாம்.
உயிர்வேதியியல் மற்றும் வேதித் தொழிற்துறை ஆகிய பிரிவுகள் பலபடிகளின் வேதியியலில் ஆர்வம் கொண்டவை.
வரலாறு
1777 ஆம் ஆண்டில் என்றி பிராகோநாட் என்பவரின் ஆய்வுப்பணியும், 1846 ஆம் ஆண்டில் கிறித்தியான் இசுகோன்பெயின் என்பவரின் ஆய்வுப்பணியும் நைட்ரோசெல்லுலோசு கண்டுபிடிப்பிற்கு உதவின. நைட்ரோசெல்லுலோசைக் கற்பூரத்துடன் வினைப்படுத்தும் போது செலுலாயிடு உருவானது. இவ்வாறு கிடைத்த செல்லுலோசை ஈதர் அல்லது அசிட்டோன் கொண்டு கரைக்கும் போது கொலோடியான் கிடைத்தது. கொலோடியானானது அமெரிக்க உள்நாட்டுப் போரின் போது வீரர்களுக்கு ஏற்பட்ட காயங்களைச் சுத்தப்படுத்தும் மருந்தாகப் பயன்படுத்தப்பட்டது. 1865 ஆம் ஆண்டில் முதன் முதலாக செல்லுலோசு அசிடேட்டு தயாரிக்கப்பட்டது.
இயற்கை இரப்பருடன் (பாலி ஐசோப்ரீன்) கந்தகத்தைச் சேர்த்தால், அந்தப் பொருளின் பிசுபிசுப்பும் ஒட்டும் தன்மையும் நீங்கியதை 1834 ஆம் ஆண்டில், பிரீட்ரிக் லுாடர்சுடார்ப், நேதனியேல் ஏவார்டு ஆகியோர் தனித்தனியாகக் கண்டுபிடித்தனர். 1844 ஆம் ஆண்டு சார்லசு குட்இயர் இரப்பருடன் கந்தகத்தை வெப்பப்படுத்தி இரப்பர் பற்றவைப்பு கண்டுபிடித்ததற்காக அமெரிக்கக் காப்புரிமை பெற்றார். தாமசு ஏன்காக் இதே செயல்முறைக்காக 1843 ஆம் ஆண்டில் பிரித்தானியக் காப்புரிமை பெற்றார்.
1884 ஆம் ஆண்டில் இலாரி டி சார்டோனெட் மறு ஆக்கம் செய்யப்பட்ட செல்லுலோசு அல்லது விசுகோசு ரேயான் ஆகியவற்றிலிருந்து முதல் செயற்கை இழையைத் தயாரித்தார். அது பட்டு இழைகளுக்கு பதிலியாக இருந்தாலும், எளிதில் தீப்பற்றக்கூடியதாக இருந்தது.
1907 ஆம் ஆண்டு லியோ பேக்லேண்டு பேக்கலைட்டு எனப்படும் முதல் செயற்கைப் பலபடியைக் கண்டுபிடித்தார். அது வெப்பத்தால் இறுகும் பீனால்-பார்மால்டிகைடு வகை நெகிழியாக அமைந்தது. இதே காலகட்டத்தில், எர்மான் லியூசஸ் என்பவர் அமினோ அமிலம் N-கார்பாக்சிநீரிலிகள் மற்றும் கருக்கவர் பொருள்களின் வினை மூலமாக, அவற்றின் அதிக மூலக்கூறு நிறை கொண்ட விளைபொருள்களின் தொகுப்பு முறையைக் கண்டறிந்தார். ஆனால், அவரது நேரடி மேற்பார்வையாளராக இருந்த எர்மான் எமில் பிஷர் 6000 டால்டனுக்கு அதிகமான அளவிலான சகப்பிணைப்பு மூலக்கூறு இருப்பதற்கான சாத்தியம் இல்லை என்று தெரிவித்த கருத்தினால், அதனைப் பலபடி என்று குறிப்பிடாமல் விட்டுவிட்டார். 1908 ஆம் ஆண்டு ஜாக்யூசு பிராண்டென்பெர்ஜெர் என்பவர் செல்லோபோன் எனும் பலபடிச் சேர்மத்தை உருவாக்கினார். விசுகோசு ரேயான் இழைகளை அல்லது தாள்களை ஒரு அமிலத் தொட்டியினுள் பீய்ச்சி அடிப்பதன் மூலம் செல்லோபோன் கண்டுபிடிக்கப்பட்டது.
செருமனி நாட்டைச் சேர்ந்த எர்மேன் இசுடாடிஞ்சா் (1881-1965) என்ற வேதியியலாளர், முதன்முதலாக பலபடிகளைப் பற்றிய வரையறையைப் பின்வருமாறு முன்மொழிந்தார். அவரது கூற்றுப்படி, பலபடி என்பது நீண்ட சங்கிலித்தொடர்களில் சகப்பிணைப்பால் பிணைக்கப்பட்ட அணுக்களைக் கொண்ட பெருமூலக்கூறு ஆகும். அவருடைய ஆய்வானது பலபடிகளைப் பற்றிய வேதியியல் தொடர்பான புரிதலை ஆழப்படுத்தியது. அதற்கு முன்னதாக அறிவியலாளா்கள் பலபடிகள் என்பவை சிறு மூலக்கூறுகளின் தொகுதிகள் என்றும் அவற்றுக்குக் குறிப்பிட்ட மூலக்கூறு நிறை கிடையாது என்றும், அவை பெயர் தெரியாத ஒரு விசையின் காரணமாக ஒன்றோடு ஒன்று சேர்ந்து உள்ளன என்றும் நம்பியிருந்தனர். 1953 ஆம் ஆண்டில் எர்மேன் இசுடாடிஞ்சருக்கு வேதியியலுக்கான நோபல் பரிசு வழங்கப்பட்டது. 1931 ஆம் ஆண்டில் வாலசு கரோதர்சு என்பவர் முதல் செயற்கை இரப்பரான நியோப்ரீனைக் கண்டுபிடித்தார். அதற்குப் பிறகு 1935-இல் பட்டு இழைக்குப் பதிலியாகப் பயன்படும் நைலானைக் கண்டுபிடித்தார். கரைசல்களில் பலபடிகளின் அமைப்பு (சமவாய்ப்பு முறை சுருள்) தொடர்பாக 1950-களில் பவுல் ப்ளோரி என்பவர் மேற்கொண்ட பணிகளுக்காக, 1974 ஆம் ஆண்டில் வேதியியல் துறைக்கான நோபல் பரிசு கொடுக்கப்பட்டது.
தற்போது கார்பன் இழை-இப்பாக்சி, பாலிசுடைரீன்-பாலிபியூட்டாடையீன் (HIPS), அக்ரைலோநைட்ரைல்-பியூட்டாடையீன்-இஸ்டைரீன் (ABS), மற்றும் இதே போன்ற கூட்டுக்கலவைகளை உள்ளடக்கிய வணிகரீதியிலான பலபடிகள் மிகுந்த எண்ணிக்கையில் கிடைக்கின்றன. இத்தகைய பலபடிகள் பல்வேறு பகுதிப்பொருள்களின் சிறப்பான குணங்களைப் பெற்று, உயர் வெப்பநிலையில் வேலை செய்யும் தகுதியுடன், தானியங்கி இயந்திரங்களின் உட்பாகங்களாகப் பயன்படுத்தப்படுகின்றன.
பலபடி வேதியியலுக்குத் தொழிற்துறையில் மிகுந்த முக்கியத்துவம் இருந்தும் கூட பல்கலைக்கழகங்கள் இதைப் பாடமாக கற்றுத் தருவதற்கும், இத்துறையில் ஆராய்ச்சிகளை நடத்துவதற்கும் நீண்ட காலம் எடுத்துக்கொண்டன. 1940 ஆம் ஆண்டில், செருமனி நாட்டில், ப்ரீபர்க் எனுமிடத்தில் எர்மேன் இசுடாடிஞ்சா் அவர்களின் வழிகாட்டுதலின் படி பெருமூலக்கூறுகளின் வேதியியலுக்கான நிறுவனம் (Institut fur Makromolekulare Chemie) உருவாக்கப்பட்டது. 1941 ஆம் ஆண்டில் எர்மேன் மார்க் என்பவரால் புரூக்ளின் பல்தொழில்நுட்ப நிறுவனத்தில் பலபடி ஆராய்ச்சி நிறுவனம் (Polymer Research Institute) நிறுவப்பட்டது. இந்நிறுவனத்தின் பல நுாறு பட்டதாரிகள் அமெரிக்கப் பலபடி தொழிற்துறையிலும், பலபடி தொழில்நுட்பம் சார்ந்த கல்வித்துறையிலும் மிக முக்கியமான பங்களிப்பை அளித்துள்ளனா். 1961 ஆம் ஆண்டில், ரிச்சர்டு எஸ் இஸ்டெயின் என்பவரால் ஆமெர்ஸ்ட் என்ற இடத்தில் உள்ள மாசாசுசெட்சு பல்கலைக்கழகத்திலும், 1967 ஆம் ஆண்டில் எரிக் பேயர் என்பரால் கேசு வெசுட்டர்ன் ரிசர்வுப் பல்கலைக்கழகத்திலும், 1982 ஆம் ஆண்டில் தெற்கு மிசிசிபியின் பல்கலைக்கழகத்திலும், 1988 ஆம் ஆண்டில் ஏக்ரன் பல்கலைக்கழகத்திலும் பலபடி ஆராய்ச்சி நிறுவனங்கள் தொடங்கப்பட்டன.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
கல்லில் கோயில்
கல்லில் கோயில் (Kallil Temple) என்பது தென்னிந்தியாவின் கேரளத்தில் அமைந்துள்ள ஒரு சமண கோவிலாகும். இது எர்ணாகுளம் மாவட்டத்தின், பெரம்பவூரிலிருந்து 12 கி.மீ. தொலைவிலும், காலடியில் இருந்து 22 கி.மீ. தொலைவிலும் உள்ளது. இது கேரளத்தின் மிகப் பழமையான சமண கோவிலில் ஒன்றாகும். இது இந்திய தொல்லியல் ஆய்வுத் துறையின் கீழ் கேரளத்தின் பாதுகாக்கப்பட்ட நினைவுச்சின்னங்களில் ஒன்றாக உள்ளது.
கண்ணோட்டம்
இந்க் கோயில் 28 ஏக்கர் (113,000 மீ²) நிலப்பரப்பில் அமைந்துள்ளது. இந்த கோயிலானது மிகப் பெரிய பாறையை வெட்டப்பட்டி கட்டபட்டுள்ளது. இக்கோயிலின் கூரைப்பகுதியை அடைய 120 படிகள் ஏறவேண்டும். கோயிலை அடைய ஓடக்காளியில் இருந்து, ஆலுவா மூணார் சாலையில் 2 கி.மீ. தொலைவும்   பெரம்பவூரிலிருந்து 10 கி.மீ. பயணிக்க வேண்டும். இந்த கோயில் கல்லில் பிஷரோடி குடும்பத்திற்கு சொந்தமானது. குடும்பத்தின் தற்போதைய கரணவர் கோயிலின் அனைத்து நிர்வாக கட்டுப்பாட்டையும், அதன் அனைத்து பொருட்களையும் 'செங்கொட்டுகோணம் ஸ்ரீ ராமதாசாசிரமத்திற்கு' மாற்றினார். ஆனால் உள்ளூர் மக்களுக்கும் ஆசிரம அதிகாரிகளுக்கும் இடையிலான சில இடையூறுகள் காரணமாக அவை அனைத்தும் மீட்டெடுக்கப்பட்டன.
முதன்மை தெய்வம்
கோயிலில் 23 வது தீர்த்தங்கரர், பார்சுவநாதர், வர்தமான மகாவீரர் (24 வது தீர்த்தங்கரர் ) மற்றும் பத்மாவதி தேவி ஆகியோரின் உருவங்கள் கோயில் பாறையில் செதுக்கப்பட்டு உள்ளன. பத்மாவதி தேவி பகவதி என்று உள்ளூர் மக்களால் வணங்கப்படுகிறார். கோயிலின் முக்கிய திருவிழா கார்திகை மாதமான விருச்சிகாவிலிருந்து கொண்டாடப்படுகிறது. விழா பொதுவாக ஒரு வாரம் நடக்கிறது. .
வெளி இணைப்புகள்
பகுப்பு:எர்ணாகுளம் மாவட்டம் பகுப்பு:சமணக் கோயில்கள்
வெர்கலான்
தோற்றம்
இவா் கி.பி.1808-ஆம் ஆண்டு ஒரு பேராசிாியாின் மகனாகத் தோன்றினாா். உயா்கல்வியுடைய ஒரு குடும்பத்தில் பிறந்ததால் இளமையில் மிகுந்த அறிவு கட்டுரைகள் பயின்று புலமை அடைந்தாா். இவா் இயற்கையில் கவிதைத் திறன் பெற்றவா். இவரது கவிதைகள் நாா்வே நாட்டு மக்களிடம் தேசப்பற்றை ஏற்படுத்தியது. நாா்வே நாட்டு அரசியல் சட்டத்தை வன்மையாகக் எதிா்த்தாா். இவருடைய மனிதநேய செயல்பாடுகள், புரட்சிகர எண்ணங்கள்,விடுதலையின் மீதிருந்த அளவற்ற அன்பு ஆகியன நாா்வே நாட்டு மக்களிடம் தனிப்புகழ் பெற வழிவகுத்தது.
கவிதை
இவா் கவிதை நூல்களுள் முதல் சுற்றுக் கவிதைகள், இசுபானியா்கள், ஆங்கில விமானி ஆகியன குறிப்பிடத்தக்கன. இவா்தம் கதைப்பாடல்களும், சிறப்பு வாய்ந்தன.
மறைவு
இவா் கி.பி. 1845- ஆம் ஆண்டு இயற்கை எய்தினாா்.
மேற்கோள்கள்
பகுப்பு:1808 பிறப்புகள் பகுப்பு:1845 இறப்புகள் பகுப்பு:நோர்வே நபர்கள் பகுப்பு:நார்வே கவிஞர்கள்
செங்கோட்டை நாய்
செங்கோட்டை நாய் என்பது தமிழ்நாட்டு நாய் இனங்களில் ஒன்றாகும். இந்த நாய் இனம் தற்போது அழிந்துவிட்டது.
செங்கோட்டை நாய் குறித்து உலகப்புகழ் பெற்ற விலங்கியல் நிபுனர் டெஸ்மாண்ட் மோரிஸ் எழுதிய குறிப்புகளில் ''இந்த இனம், திருவனந்தபுரம் மாவட்டத்தில் உள்ள மேற்குத் தொடர்ச்சி மலைகளின் தென்பகுதிகளில் பெரிய வேட்டைகளை நிகழ்த்தப் பயன்படுத்தப்படுகிறது. அந்தப் பகுதி மக்கள், புலியைக்கூட இவற்றின் துணையுடன் வேட்டையாடுகின்றனர். மேலும் இவை கோம்பை நாயின் தூரத்து உறவினராக இருக்கலாம்'' என டெஸ்மாண்ட் மோரிஸ் குறிப்பிட்டுள்ளார். இக்குறிப்பு டாக்ஸ் - தி அல்டிமேட் டிஸ்கவரி ஆப் ஆவர் 1000 டாக் பிரீட்ஸ் எனும் நூலில் உள்ளது.
மேற்கோள்கள்
பகுப்பு:தமிழக நாய் இனங்கள்
கேணி
கேணி என்பது நீருக்காக தோண்டப்படும் ஒரு கிடங்கு அல்லது பள்ளம் ஆகும். இந்த வகைக் கேணிகளை இன்றைக்கு வரைக்கும் ஆபிரிக்கா, இலங்கை, இந்தியா போன்ற இடங்களில் காணலாம்.
பகுப்பு:நீர்நிலைகள்
மெலானின்
கருநிறமி (மெலானின், Melanin) ஓர் பழுப்பு கலந்த கருப்பு நிறமுடைய நிறமியாகும். இது ஹீமோகுளோபினற்ற பொருள். இந்நிறமி உரோமம், தோல், கண்ணின் கோராய்டு உறை, ஆகிய பகுதிகளில் உள்ளது. இவை மெலனோபோர் எனும் செல்களினுள் சிறு துகள்களாகச் சேமிக்கப்படுகின்றன. இச்செல்கள் தோலின் கீழுள்ள டெர்மிஸ் பகுதியில் உள்ளன. இச்செல்களில் டைரோசின் எனும் அமினோ அமிலத்திலிருந்து மெலானின் உற்பத்தி செய்யப்படுகிறது. இதற்கென டைரோசினேஸ் என்சைம் அச்செல்களில் அமைந்துள்ளது.
டைரோசின் + டைரோசினேஸ் = மெலானின்
மெலானின் நிறமி தோற்றத்தில் உள்ள குறைபாடுகளால் நிறம் அதிகரிப்போ அல்லது நிறம் குறைதலோ நிகழலாம்.
வெளி இணைப்புகள்
பகுப்பு:தோலின் கட்டமைப்பு
தேஜஸ்‌
இணைப்புகள்
பகுப்பு:மலையாள நாளிதழ்கள்
மச்சானை பாத்தீங்களா
மச்சானை பார்த்தீங்களா 1978 ஆம் ஆண்டு வெளிவந்த தமிழ்த் திரைப்படமாகும். வி. சி. குகநாதன் இயக்கத்தில் வெளிவந்த இத்திரைப்படத்தில் சிவகுமார், சுமித்ரா மற்றும் பலரும் நடித்துள்ளனர்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:சந்திரபோஸ் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள்
செந்தலை ந. கவுதமன்
தமிழறிவும், தமிழ் நாட்டின் அரசியல் சமூக வரலாற்று அறிவும் கொண்டவர். பல மேடைகளில் சுவைபடவும், வரலாற்று தகவல்களுடனும் பேசி வருபவர். சூலூர் பாவேந்தர் பேரவை என்ற பெயரில் சூலூரில் மன்றம் ஒன்றையும் நடத்தி வருகிறார்.
வெளியிட்டுள்ள நூல்கள்:
பாச்சோறு (குழந்தைப்பாடல்கள்) என்ற நூலுக்கு ந. கவுதமன் எழுதிய முன்னுரை.
வெளி இணைப்புகள்
பகுப்பு:தமிழக எழுத்தாளர்கள்
கேள்விக் குறைபாடு
ஒலியலைகள் வீச்சு, அதிர்வெண் என்பவற்றில் வேறுபடுகின்றன. வீச்சு என்பது ஒலியலையின் உயர் அழுத்த வேறுபாடு ஆகும். அதிர்வெண் என்பது ஒரு செக்கனில் உண்டாகும் அலைகளின் எண்ணிக்கையாகும். குறிப்பிட்ட அதிர்வெண்களைக் கொண்ட ஒலிகளையோ அல்லது குறைந்த வீச்சுக்களையுடைய ஒலிகளையோ உணர முடியாதிருத்தலும் கேள்விக் குறைபாடு ஆகும்.
கேள்விக் குறைபாடு என்பது கேட்கும் ஒரு பகுதியின் இழப்போ அல்லது கேட்கும் பகுதியின் மொத்த இழப்போ ஆகும். கேள்விக் குறைபாடு உடையோருக்குக் குறைபாடானது ஒரு காதிலோ அல்லது இரண்டு காதுகளிலுமோ ஏற்படலாம். கேட்க முடியாத நிலை தற்காலிகமாகமானதாகவோ நிரந்தரமானதாகவோ இருக்கலாம். குழந்தைகளுக்கு ஏற்படும் செவித்திறன் குறைபாட்டால், தாம் பேசும் மொழியைக் கற்றுக் கொள்ள இயலாமல் போய்விடும். பெரியவர்களுக்கு வேலை சம்பந்தமான பிரச்சனைகளை ஏற்படுத்தும். சிலருக்கு, குறிப்பாக முதியவர்களுக்கு, கேள்விக்குறைபாடு அவர்களது தனிமைக்கு வழி வகுக்கலாம்.
குறைபாடுகள்
குறைபாடு என்பது ஒரு செயலைச் செய்ய முற்படும் போது ஏற்படும் தடுமாற்றம் எகா, ஒருவர் படிக்கும் போது எழுத்துகள் சரிவரத் தெரியாமல் போனால் அவருக்குப் பார்வைக் குறைபாடு இருக்கிறது. அதை அவர் சரி செய்ய கண்ணாடி அணிவதன் மூலம் கண்ணில் ஏற்பட்டிருக்கும் குறைபாட்டைச் சரி செய்யலாம். அதுபோலவே காது கேட்பதில் இருக்கும் குறைபாட்டைக் களைய, அதற்குரிய கருவிகளைப் பயன்படுத்தலாம்.
கேட்டல்
உடலின் மிக முக்கிய உறுப்புகளில் ஒன்று காது. ஒலியைக் கேட்கும் திறன் இவ்வுறுப்புக்கு உள்ளது. காது கேட்பது பாதிக்கப்படுவது அல்லது செவித்திறன் குறைவதற்கு நரம்பு மண்டலத்தில் ஏற்படும் பாதிப்பே காரணமாகும். ஆங்கிலத்தில் இதனை சென்சோநியூரல் டெப்னஸ் என்று கூறுவார்கள். இப்பாதிப்பு உள்ளவர்களுக்குச் சில சத்தங்கள் மிகுந்த ஒலியுடன் கேட்கும். இரண்டு அல்லது 3 பேர் சேர்ந்து பேசும்போது, அதனைப் புரிந்து கொள்வதில் சிரமம் ஏற்படும். மேலும் அதிக சத்தம் கேட்கும் இடங்களில் இருந்தால் செவித்திறன் குறையும். கேட்பதிலும் சிரமம் ஏற்படும். இன்னும் சொல்லப் போனால் டெலிபோன் மணி அடித்தால் கூட அதனைக் கேட்க முடியாத நிலை ஏற்படும். ஒரு மனிதனின் இரண்டு காதுகளிலும் ஒலியைக் கேட்கும் அளவு 25dB வரம்புகளிலேயே இருந்தால் அவர் சாதாரணமாகக் கேட்கும் திறன் உள்ளவர். ஒரு நபருக்கு குறைந்தபட்சம் ஒரு காதுக்குள் 25 டெசிபல்கள் ஒலி கேட்க முடியவில்லை எனில் அது கேட்டால் இழப்பு எனப்படுகிறது. கேட்கும் இழப்பின் வகைகளை லேசான (mild) இழப்பு, மிதமான (moderate) இழப்பு, கடுமையான (severe) இழப்பு மற்றும் ஆழ்ந்த கடுமையான (profound) இழப்பு என வகைப்படுத்தலாம். மூன்று முக்கிய வகையினால் செவித்திறன் இழப்பு ஏற்படுகிறது.
ஒலி அலைகள்
பொதுவாக ஒலி அலைகள் காதுக்குள் நுழைந்து, செவிப்பறையில் விழுந்து, நடுக்காதுக்குள் செல்லும். அங்கு மூன்று எலும்புகளில் எதிரொலித்து உள் காதுக்குச் செல்லும். காக்ளியா என்ற இடத்தில் அது மின்காந்த அலையாக மாறி நரம்பு வழியாக மூளைக்குச் செல்லும். மூளையில் காதுக்கான பிரத்யேகப் பகுதியில், அந்த அலை உணரப்படும் அதனால் ஒலி உணரப்படுகிறது. இதனால் மனிதர்கள் தமது உணர்ச்சிகளை வெளிப்படுத்துகின்றனர்.
செவியுணர், செவியுணரா ஒலிகள்
மனிதனின் செவியால் 20 ஹெர்ட்ஸ் முதல் 2000 ஹெர்ட்ஸ் வரை அதிர்வெண்களை உடைய ஒலி அலைகளைக் கேட்டுணர முடிகிறது. இவ்வகை அதிர்வெண்கள் செவியுணர் அதிர்வெண்கள் எனப்படும். அதிர்வெண் 20 ஹெர்ட்ஸ்க்குக் கீழுள்ள ஹெர்ட்ஸ்க்கு 2000 அதிகம் உள்ள ஒலியை செவியால் கேட்டுணர முடியாது இவை செவியுணரா அதிர்வெண்கள் எனப்படும்.
டெசிபல்
டெசிபல் என்பது ஒலியினை அளக்கப் பயன்படும் அலகு ஆகும். 0.000000000001 W/m2 என்பது ஒரு டெசிபல் ஆகும். டெசிபல் எண் பத்தாக அதிகரித்தால் அவ்வொலியின் அடர்த்தி பத்து மடங்காக அதிகரிக்கும். எனவே ஒலி 1 W/m2 ஆக இருக்கும் போது அதன் அடர்த்தி 120 dB ஆக மாற்றப்படும். கேட்கும் அதிகபட்ச ஒலியானது, ஒலியின் அடர்த்தி, ஒலியின் அதிர்வெண் மற்றும் ஒரு நபரின் கேட்கும் திறனைப் பொறுத்தது ஆகும்.
வகைகள்
கேள்வியின் குறைபட்டின் தன்மையை பொருத்து பேசும் திறன்கள் வேறுபடுகிறது. ஒரு நபர் கேட்கும் திறன் அளவை வைத்து அவர்களின் பேசும் திறன் மதிப்பிடும் செய்யபடுகிறது. இழப்பின் வகைகளை லேசான (mild) இழப்பு, மிதமான (moderate) இழப்பு, கடுமையான (severe) இழப்பு மற்றும் ஆழ்ந்த கடுமையான (profound) இழப்பு என்று வகைப்படுத்தலாம்.
வேறொரு முறையிலும் இது வகைப்படுத்தப்படுகிறது. காதுகளில் ஏற்படும் குறைபாடுகளினால் காது கேளாமல் அல்லது செவிடாகும் நிலை ஏற்படும். காதில் ஏதேனும் ஒன்று அல்லது அதற்கு மேற்பட்ட பாகங்களில் ஏற்படும் குறைகளினால் காது கேளாமல் பழுதடைகின்றது. காது கேளாத்தன்மையில் சில வகைகள் உள்ளன. அவையாவன கடத்தல் வகை, உணர்தல் வகை, கலப்புக் கடத்தல் வகை, மற்றும் நரம்புக் கோளாறுகள் ஆகும்.
காரணங்கள்
காது கேட்கும் திறன் இழப்பு என்பது இருவகையில் ஏற்படுகிறது
பாதிப்புகள்
பிறரோடு உரையாட இயலாமல் போவதே காதுகேளாமையின் முக்கிய பாதிப்பாகும். குழந்தைகளால் பேச்சுமொழியை வளர்க்க முடியாது.
காது கேளாமையும் இடைச்செவியழற்சி போன்ற காது நோய்களும் குழந்தைகளின் கல்வி பயிலும் முறையை அதிகமாகப் பாதிக்கும். எனினும் கேள்விக குறைபாடு உள்ளவர்களுக்கும் தகவல் தொடர்புக்கான வாய்ப்பைக் கொடுத்தால் அவர்களும் பிறரைப்போலச் செயலாற்ற முடியும்.
65 வயதிற்கு மேற்பட்ட மக்கள் தொகையில் ஏறக்குறைய மூன்றில் ஒரு பகுதியினர் கேள்விக்குறைபாடு பாதிப்புக்குள்ளானவர்கள். இந்த வயதில் உள்ள மக்கள் அதிகமாக பாதிப்பு அடைகின்ற நாடுகளை சேர்ந்தவர்கள் தெற்காசியா, ஆசியா பசிபிக் மற்றும் ஆப்பிரிக்காவில் உள்ள வயது ஆனவர்கள் ஆகும்.
ஒலி மாசு தரும் ஆபத்து
இன்றைய சூழ்நிலையில் ஒலி மாசு இல்லாத இடமே இல்லை எனலாம். பெருநகரங்களின் முக்கிய இடங்கள் எல்லாமும் சாதாரணமாக 90 டெசிபல் சத்தத்தைக் கொண்டுள்ளன. இந்தச் சத்தத்தைத் தொடர்ந்து எட்டு மணி நேரத்துக்குக் கேட்கிறோம் என்றால் அது காதைக் கட்டாயம் பாதிக்கும். எப்படி உட்காதில் உள்ள ‘காக்ளியா’எனும் நத்தை எலும்பில் ஒலி அதிர்வுகளை மூளைக்குக் கொண்டு செல்கிற நரம்பிழைகள் ஏராளமாக உள்ளன. காதுக்குள் நுழைகிற பலத்த ஒலி அலைகள், இந்த நரம்பிழைகளைச் சிதைத்துவிடுகின்றன. அப்போது இவை அசாதாரண ஒலியை உண்டாக்குகின்றன. இவற்றின் விளைவு, காதில் அதிகபடியான இரைச்சல் உண்டாகும்.
குழந்தைகளுக்கு பாதிப்பு
15 வயதிற்கும் கீழ் உள்ள குழந்தைகளில் கேள்விக்குறைபாடு 60% தவிர்க்க முடியாத காரணங்களால் ஏற்படுகிறது. இந்த எண்ணிக்கை உயர் வருவாய் கொண்ட நாடுகளின் (49%) ஒப்பீட்டளவில் குறைந்த மற்றும் நடுத்தர வருமானம் உள்ள நாடுகளில் (75%) அதிகம் உள்ளன.
குழந்தைப் பருவத்தில் காதுகேட்கும் திறன் இழக்கப்படுவதற்கான தவிர்க்க முடியாத காரணங்கள் பின்வருமாறு, குடற்புழுக்கள், தட்டம்மை, ரூபெல்லா, மெனிசிடிடிஸ், சைட்டோமெலகோவைரஸ் தொற்றுகள் மற்றும் நாள்பட்ட ஓரிடிஸ் மீடியா (31%) போன்ற தொற்றுகள். அத்துடன் எடை குறைந்த பிறக்கின்ற குழந்தைகள், எடை அதிகமாக பிறக்கின்ற குழந்தைகள் மற்றும் மஞ்சள் காமாலை நோயால் பாதிக்கும் குழந்தைகள் அதிகம் பாதிப்பு அடைகின்றனர்.
மேற்கோள்கள்
பகுப்பு:காது நோய்கள்
கால்சியம் (மென்பொருள்)
கால்சியம் (Kalzium) என்பது கட்டற்ற ஆவர்த்தன அட்டவணை மென்பொருள். இது தனிமங்களை பற்றிய விவரங்கள் அறிந்து கொள்ள உதவும் தொழில்நுட்பம். இதில் தனிமங்களைப் பற்றிய ஏராளமான தகவல்களும், அவைகளின் படங்களும் கிடைக்கும். ஆவர்த்தன அட்டைவணையில் தொகுதி ஆவர்த்தனம், பண்புகள், மாறுபட்ட குடும்பங்களின் பட அமைப்பு, தனிமங்களின் தனிப்பண்புகளை இணைத்து வரை படம் உருவாக்குதல் முதலியவைகளை எளிதாக செய்யலாம். மூலக்கூறு பொருண்மை, வெப்ப நிலை மாறும் பொழுது தனிமங்களின் இயற்பியல் நிலையில் ஏற்படும் மாற்றங்கள் முதலியவற்றை எளிதாகப் புரிந்துகொள்ள இம்மென்பொருள் உதவுகின்றது. மேலும் இக் கருவியை கொண்டு இடர் மற்றும் பாதுகாப்பு அறிக்கைகளை உருவாக்கமுடியும்.
வெளி இணைப்புகள்
Kalzium website
பகுப்பு:கட்டற்ற மென்பொருட்கள்
கருங்குழல் ஆதனார்
கருங்குழல் ஆதனார் சங்ககாலப் புலவர்களில் ஒருவர். இவரது பாடல்கள் இரண்டு உள்ளன. அவை புறநானூறு 7, 224 எண்ணுள்ள பாடல்களாக அமைந்துள்ளன. இரண்டிலும் சோழன் கரிகாற் பெருவளத்தான் வெற்றிகளும், பெருமைகளும் பேசப்படுகின்றன. ஒன்றில் அவன் இறந்த செய்தி குறிப்பிடப்படுகிறது.
மகாதானபுரம் ஊராட்சி
மகாதானபுரம் ஊராட்சி (Mahadhanapuram Gram Panchayat), தமிழ்நாட்டின் கரூர் மாவட்டத்தில் உள்ள கிருஷ்ணராயபுரம் வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5202 பேர் ஆவர். இவர்களில் பெண்கள் 2649 பேரும் ஆண்கள் 2553 பேரும் உள்ளடங்குவர்.
கருங்குழல் ஆதனார்
புறநானூறு 7
மழபுல வஞ்சி என்னும் துறையினதாய்க் காட்டப்பட்டுள்ள இந்தப் பாடலில் கரிகால்வளவன் பகைவர் நாடுகளை அழித்த செய்தி கூறப்பட்டுள்ளது. இவன் காவிரியாறு காப்பாற்றும் நாட்டை உடையவன். இவன் பகல் என்றும் இரவு என்றும் பாராது பகைவர் நாட்டைத் தீக்கு இரையாக்கினான். இதனால் பகைநாடுகள் நல்ல இல்ல ஆயின.
ரசனா பண்டாரி
கல்வி
பண்டாரி அனைத்திந்திய மருத்துவ அறிவியல் கழகத்தில் மனித உயிரியலில் இளநிலைப் பட்டம் பெற்றார். இதைத் தொடர்ந்து இந்திய அறிவியல் நிறுவனத்தில் உயிரியல் அறிவியலில் முதுகலைப் பட்டமும் முனைவர் பட்டமும் பெற்றார்.
மகாதானபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கருங்குழல் ஆதனார்
புறநானூறு 7
இவன் போர்க்கோலம் பூண்டிருந்தபோது பொலிவுற்று விளங்கிய தோற்றப்பொலிவு விளக்கப்பட்டுள்ளது. இவன் தன் காலால் உதைத்துக் களிற்றைச் செலுத்தினானாம். கரியைக் காலால் உதைத்து நடத்திய கால் கொண்டவன் கரிகாலன். (அங்குசத்தால் குத்தி யானையைச் செலுத்தாத இவன் பகைநாட்டைத் தீக்கு இரையாக்கியது கொடுமை எனப் புலவர் குறிப்பிடுகிறார்). இவனது கை வில்லைத் தாங்கி கணை தொடுக்கும்போது நிமிர்ந்து நிற்கும். வழங்கும்போது கவிழ்ந்து நிற்கும். இவனது மார்பில் மா என்னும் திருமகள் மறுவாக விளங்குகிறாள். இதனால் இவன் திருமா வளவன் எனப்பட்டான்.
மகாதானபுரம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கருங்குழல் ஆதனார்
புறநானூறு 224
உவமை நலம் வேத நெறிப்படி வேள்விகள் செய்தானாம் கரிகாலன் பாணர்களைப் பேணியவனாம் அவையில் முறைநீதி வழங்கி அறநெறி கண்டவன்.
ரசனா பண்டாரி
தொழில்
இந்திய அறிவியல் நிறுவனத்தில் தனது முனைவர் பட்டத்திற்குப் பிறகு, பண்டாரி சந்தியா ஸ்ரீகாந்த் விசுவேசுவரியாவுடன் சவ்வு-பிணைக்கப்பட்ட குவானைலைல் சைக்லேஸ், ஜி. சி. சி. மூலம் சமிக்ஞை கடத்துதலில் பணியாற்றினார். இது குடல் சவ்வு முழுவதும் திரவம் மற்றும் அயனி சமநிலையினைப் பராமரிப்பதில் ஈடுபட்டுள்ளது.
கருங்குழல் ஆதனார்
வெளி இணைப்பு
பகுப்பு:சங்கப் புலவர்கள்
ரசனா பண்டாரி
தொழில்
2001ஆம் ஆண்டில், பண்டாரி, பெர்க்லியில் உள்ள கலிபோர்னியா பல்கலைக்கழகத்தில் உள்ள ஜான் குரியன் ஆய்வகத்தில், உயிரணு சமிக்கையில் ஈடுபட்டுள்ள புரதங்களின் கட்டமைப்பு உயிரியல் மற்றும் உயிர்வேதியியல் ஆகியவற்றில் பணிபுரிய ஒரு முனைவர் பட்ட பிந்தைய ஆய்வாளராகச் சேர்ந்தார். 2003-ல், பண்டாரி பால்ட்டிமோரில் உள்ள ஜான்ஸ் ஹாப்கின்ஸ் மருத்துவப் பள்ளிக்கு இடம்பெயர்ந்தார். இங்கு அவர் சாலமன் ஸ்னைடருடன் இணைந்து இனோசிட்டால் பைரோபாசுபேட்டுகளின் சமிக்ஞை செய்யும் மூலக்கூறுகளாகப் பங்காற்றுவதைப் புரிந்துகொள்வதில் பணியாற்றினார்.
2015-ல், பண்டாரி தலைமையிலான குழு, குறைந்த அளவு ஐபி7 கொண்ட எலிகள் இரத்தம் உறைவதைக் குறைப்பதைக் கண்டறிந்தது. ஐபி7-ன் போதிய அளவுகள் பாலிபாஸ்பேட் எனப்படும் மற்றொரு பாஸ்பேட் நிறைந்த மூலக்கூற்றைக் குறைக்க வழிவகுத்தது (ஒன்றோடொன்று இணைக்கப்பட்ட பாஸ்பேட் குழுக்களின் நீண்ட சங்கிலி). பாலூட்டிகளில், பாலிபாசுபேட் முக்கியமாக இரத்தத்தட்டுகளில் காணப்படுகிறது. இவை உருவாகும்போது இரத்தக் கட்டிகளை வலுப்படுத்த உதவுகிறது. இரத்தத்தட்டுகளுக்குள் இருக்கும் பாலிபாசுபேட்டுகள் உறைதலின் போது உடைந்துவிடும். இந்த பாலிபாசுபேட்டுகள் மற்றும் பிற கூறுகள் உறைவிற்கான அடிப்படை கட்டமைப்பை உருவாக்கப் பொருட்களை வெளியிடப்படுகின்றன. ஐபி7 அளவைக் குறைப்பது, இரத்த உறைதலைக் குறைப்பதன் மூலம் பக்கவாதம் அல்லது மாரடைப்பைத் தடுப்பதில் சாத்தியமான பயன்பாடுகளைக் கொண்டிருக்கலாம்.
லட்சியம் வெற்றிக்கு வழிவகுக்கும், பாலினம் அல்ல என்று பண்டாரி நம்புகிறார்.
மென்பொருள் செயற்றிட்ட மேலாண்மை
மென்பொருள் செயற்றிட்ட மேலாண்மை என்பது மென்பொருள் திட்டங்களை திட்டமிட்டு முன்னெடுத்துச் செல்லும் கலை மற்றும் அறிவியல் ஆகும். இது ஒரு செயற்றிட்ட மேலாண்மையின் துணை துறையாகும்.
வரலாறு
1970 மற்றும் 1980 ஆம் ஆண்டுகளில் கணினித்துறை மிக விரைவாக வளர்ந்த நேரத்தில் கணினி மென்பொருள் நிறுவனங்கள் குறைந்த செலவில் அங்கீகரிக்கப்பட்ட மென்பொருள் உற்பத்தி செய்ய விரும்பினர். புதிய வளர்ச்சி முயற்சிகளை நிர்வகிக்க மென்பொருள் நிறுவனங்கள் நிறுவப்பட்ட செயற்றிட்ட மேலாண்மை முறைகளை பயன்படுத்தினர், ஆனால் பயனர் வேண்டப்படுவன்ற்றிர்க்கும் மற்றும் வழங்கப்படும் மென்பொருளுக்கும் இடையே வேறுபாடுகள் இருந்தன, மேலும் செயற்றிட்ட கால அட்டவணைகள், சோதனையோட்டம் தவறிவிட்டன.
தொழில் வளர்ச்சியடைந்த நிலையில், மென்பொருள் செயற்றிட்ட மேலாண்மை தோல்விகளை பகுப்பாய்ந்து பின்வரும் பொதுவான காரணங்களாக உள்ளன என்று கன்டறியப்பட்டது :
மேற்கோள்கள்
பகுப்பு:செயற்றிட்ட மேலாண்மை
சேகல் ஊராட்சி
சேகல் ஊராட்சி (Sekal Gram Panchayat), தமிழ்நாட்டின் திருவாரூர் மாவட்டத்தில் உள்ள திருத்துறைப்பூண்டி வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2288 ஆகும். இவர்களில் பெண்கள் 1167 பேரும் ஆண்கள் 1121 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வேடல் ஆன்மிக அருங்காட்சியகம்
வேடல் ஆன்மிக அருங்காட்சியகம்  என்பது தமிழ்நாட்டின், காஞ்சிபுரம் மாவட்டம், வேடலில் சென்னை-பெங்களூர் தேசிய நெடுஞ்சாலைக்கு அருகில் காஞ்சி சங்கர மடத்தால் அமைக்கப்பட்டுள்ள ஒரு ஆன்மீக அருங்காட்சியகமாகும். இந்த அருங்காட்சியகத்தை அடையாளம் காட்டும்விதமாக தேசிய நெடுஞ்சாலையில் இருந்து பார்த்தால் மிகப் பெரிய சிவன் சிலைவடிவும், அதற்கு இணையாகப் பெரிய நந்தி சிலையும் அருங்காட்சியகத்தின் முகப்பின் அடையாளச் சின்னங்களாக உள்ளன. இதிலிருந்து ஒரு கி.மீ தூரம் உள்ளே சென்றால், இந்த அருங்காட்சியகம் விரிந்து பரந்து காணப்படுகிறது. இதன் உள்ளே மிகப் பெரிய அரங்கில் இராமாயணம், மகாபாரதம், ஸ்ரீமத் பாகவதம், ஆதிசங்கரர் வாழ்க்கை வரலாறு உட்பட இதிகாச புராணங்களில் உள்ள நிகழ்வுகள், வரிசையாக அமைக்கப்பட்ட மாடங்கள்தோறும் மின்சாரத் தானியங்கி பொம்மலாட்ட அசைவுகளுடன் அச்சுஅசலாக அமைக்கப்பட்டு விவரிக்கப்பட்டிருக்கின்றன. மேலும் இந்த அருங்காட்சியகத்தில், காஞ்சி மடாதிபதி சந்திரசேகர சரசுவதி சுவாமிகள் பயன்படுத்திய பொருட்கள், பார்வையாளர்கள் தொடாமல் காணும் வகையில் கண்ணாடி அறைகளில் காட்சிப்படுத்தப்பட்டுள்ளன. அருங்காட்சியகத்தை பார்க்க அனுமதி இலவசம். விடுமுறையின்றி இயங்கும் இந்த அருங்காட்சியகம் காலை 9 மணி முதல் மாலை 5 மணி வரை திறந்திருக்கும்.
மேற்கோள்கள்
பகுப்பு:தமிழ்நாட்டிலுள்ள அருங்காட்சியகங்கள் பகுப்பு:காஞ்சிபுரம் மாவட்டம்
காஞ்சிபுரம் பவள வண்ணர் கோவில்
திருப்பவள வண்ணம் என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் தமிழகத்தில் காஞ்சிபுரத்தில் உள்ளது.
வரலாறு
காஞ்சிபுராணம் என்னும் நூலில் இத்தலம் பற்றிய வரலாறு பேசப்படுகிறது. பிரம்மனின் யாகத்தைக் கலைக்க சரஸ்வதி தொடர்ந்து எத்தனையோ முயற்சிகள் செய்ய அத்தனையும் பயனின்றிப்போக ஒரு கொடிய அரக்கர் கூட்டத்தைப் படைத்து அனுப்பினாள். நொடிப்பொழுதில் அந்த அரக்கர் கூட்டத்தை அழித்து பெருமாள் ரத்தம் தோய நின்றார். இவ்வாறு ரத்தம் தோய பிரவாளேச வண்ணராக நின்றதால் பிரவாளேசரானார் தூயதமிழில் பவள வண்ணமானார்.
இறைவன், இறைவி
இத்தலத்தின் இறைவன் பவள வண்ணர் மேற்கு நோக்கி நின்ற திருக்கோலத்தில் காட்சி தருகிறார். இறைவி பவள வல்லி என்ற பெயரில் தனிக்கோவில் கொண்டுள்ளார். இத்தலத் தீர்த்தம் சக்கர தீர்த்தம். விமானம் பிரவாள விமானம் என்ற அமைப்பைச் சேர்ந்தது.
சிறப்புகள்
திருமங்கையாழ்வாரால் மட்டும் பாடல் பெற்றது இத்தலம். இறைவனின் நிறத்தைக்கொண்டு பாடல் பெற்ற தலம் இது ஒன்றுதான். காஞ்சியில் காலாண்டார்  தெருவில் அமைந்துள்ள இந்தப் பவள வண்ணர் கோவிலுக்கு எதிரிலேயே கம்மாளர் தெருவில் பச்சை வண்ணர் (மரகத வண்ணர்) கோவில் அமைந்துள்ளது. இவ்விரண்டும் ஒன்றுக்கொன்று எதிர்த்திசையில் அமைந்துள்ளது. இவ்விரண்டு பெருமாள்களையும் கூர்ந்து நோக்கினால் வண்ண வேறுபாடுகளை உணரலாம். பச்சை வண்ணர் கோவில் பாடல் பெற்ற தலமல்ல. இங்கு வரும் பக்தர்கள் பவள வண்ணரை வழிபாடு செய்துவிட்டு பச்சை வண்ணரையும் வழிபட்டுச் செல்வதையே மரபு. அச்வினி தேவதைகள் இந்தத் தலத்தில் பெருமாளை வழிபட்டதாக நம்பிக்கை.
மங்களாசாசனம்
திருமங்கையாழ்வாரால் ஒரே ஒரு பாடலில் மட்டும் மங்களாசாசனம் செய்யப்பட்ட தலம் இது.
வங்கத்தால் மாமணி வந்துந்து முந்நீர் மல்லையாய் மதிள் கச்சியூராய், பேராய் கொங்கத்தார் வளங்கொன்றை யலங்கல் மார்வன் குலவரையான் மடப்பாவை யிடப்பால் கொண்டான் பங்கத்தாய் பாற்கடலாய் பாரின் மேலாய் பணி வரையினுச் சியாய் பவள வண்ணா எங்குற்றா யெம்பெருமான் உன்னை நாடி யேழையே னிங்ஙணமே யுழிதருகேனே - திருநெடுந்தாண்டகம் 9 (2060)
மேற்கோள்கள்
பகுப்பு:108 திவ்ய தேசங்கள் பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
சாய் ஆறு (குசராத்து)
சாய் ஆறு (Sai River-Gujarat) என்பது மேற்கு இந்தியாவில் குசராத்து மாநிலத்தில் ஓடும் ஓர் ஆறாகும். இது கச்சு மாவட்டம் ரெகா கிராமத்திற்கு அருகே உருவாகிறது. இந்த நதி வாந்த், கபாடிசர், கடோலி மற்றும் கோட்டாடி கிராமங்கள் வழியாகப் பாய்கிறது. இதன் வடிநிலம் அதிகபட்ச 25 km நீளமும். 44 சதுர கி.மீ. நீர்ப்பிடிப்பு பகுதியினைக் கொண்டது.
மேற்கோள்கள்
பகுப்பு:இந்திய ஆறுகள் பகுப்பு:குசராத்தின் ஆறுகள்
கிழக்கு ஜைந்தியா மலை மாவட்டம்
கிழக்கு ஜைந்தியா மலை மாவட்டம், இந்திய மாநிலமான மேகாலயாவில் உள்ளது. இதன் தலைமையகம் கிலிரியாத்தில் உள்ளது. இந்த மாவட்டம் 2012ஆம் ஆண்டில், ஜைந்தியா மாவட்டத்தில் இருந்து பிரித்தெடுக்கப்பட்டது.
இந்த மாவட்டத்தில் கிலிரியாத், சைபுங் ஆகிய இரு மண்டலங்கள் உள்ளன.
இந்த மாவட்டம் 2115 சதுர கி.மீ பரப்பளவில் அமைந்துள்ளது.
மக்கள் தொகை
இந்த மாவட்டத்தில் 1,22,436 மக்கள் வாழ்கின்றனர். இந்த மாவட்டத்தில் 206 கிராமங்கள் உள்ளன.
சான்றுகள்
பகுப்பு:கிழக்கு ஜைந்தியா மலை மாவட்டம் பகுப்பு:மேகாலயா மாவட்டங்கள் பகுப்பு:இந்தியாவின் தன்னாட்சிப் பகுதிகள்
அமீன்பூர் ஏரி
அமீன்பூர் ஏரி (Ameenpur lake) என்பது தெலங்கானா மாநிலத்தின் தலைநகரான ஐதராபாதில் உள்ள ஒரு செயற்கை ஏரி ஆகும். இந்த ஏரியைத் தெலுங்கானா அரசு ‘இந்தியாவின் முதல் பாரம்பரிய பல்லுயிரி அமைவிடம்’ என்று அறிவித்துள்ளது. ஐதராபாத் நகரின் மேற்கில் நவீனக் குடியிருப்புகளின் சூழலில், தொழிற்சாலைகளாலும், கிராமத்தாலும் சூழப்பட்ட இடத்தில் பரந்து விரிந்த இந்த ஏரி காணப்படுகிறது. கோல்கொண்டாவை கி.பி. 1550 முதல் 1580 வரையில் ஆண்ட இப்ராஹிம் குதுப் ஷா காலத்தில் அமீன்பூர் ஏரி உருவாக்கப்பட்டது. தோட்டத்துக்குத் தண்ணீர் பாய்ச்சும் நோக்கத்தில் இந்த ஏரி வெட்டப்பட்டது. இந்த ஏரி இப்போது இரு பகுதிகளாகப் பிரிக்கப்பட்டிருக்கிறது. பெத்த அமீன்பூர் (பெரிய அமீன்பூர்), சின்ன செருவு (சிறிய ஏரி) என்று அவை அழைக்கப்படுகின்றன. பெத்த அமீன்பூர் ஏரி, சின்ன செருவைவிட சற்றே உயரமான இடத்தில் இருக்கிறது. இப்ராஹிம் குதுப் ஷா காலத்தில் இந்த ஏரியின் மொத்தப் பரப்பளவு 300 ஏக்கருக்கும் மேலாக இருந்தது. இப்போது ஆக்கிரமிப்புகளால் ஏரியானது வெறும் 93 ஏக்கர் அளவிற்குச் சுருங்கிவிட்டது.
பல்லுயிர் வளம்
இந்த ஏரி இப்போதும் மீன் வளத்துடன், பட்டைத்தலை வாத்துகள், நீர்க்காகங்கள், திகிரிப் புள்கள், சாம்பல் நாரைகள் போன்ற ஏராளமான பறவைகளுடனும், கண்டங்கண்டை நீர்க்கோலி என்ற நஞ்சற்ற ஆசிய தண்ணீர் பாம்புகள் உள்ளதாகவும் கூறப்படுகிறது. இங்கு பலவிதமான பறவைகள் வருகின்றன. இதனால் இந்த ஏரிக்கு வருவோரின் எண்ணிக்கை அதிரித்துள்ளது. பறவை நோக்கர்களும், ஒளிப்படக்காரர்களும் இந்த ஏரிக்கு வருகின்றனர். ஆண்டுதோறும் இந்தப் பகுதியில் படகுப் போட்டிகள் நடக்கின்றன. இந்த ஏரிக்கு 2015 இல் 171 பறவை இனங்கள் வலசை வந்தன. 2016 இல் இந்த எண்ணிக்கை 186 ஆக உயர்ந்தது.
மேற்கோள்கள்
பகுப்பு:இந்திய ஏரிகள் பகுப்பு:தெலங்காணாவின் ஏரிகள்
ஒப்புரவு செவ்வாய்
ஒப்புரவு செவ்வாய் (Shrove Tuesday) என்பது திருநீற்றுப் புதனுக்கு முந்தைய நாள். இந்நாளில் பாவங்களை அறிக்கையிடல், பாவமன்னிப்பு பெறுதல், கடந்த ஆண்டு புனித வாரத்தில் பயன்படுத்திய குருத்தோலைகளை எரித்தல், ஒருவரின் தவக்கால பலியை அப்பங்களையும் பிற இனிப்புகளையும் உண்டு நிறைவு செய்தல் போன்ற நிகழ்வுகள் மூலம் பல கிறித்துவ நாடுகளில் கடைபிடிக்கப்படுகிறது.
வெளி இணைப்புகள்
பகுப்பு:கிறித்தவத் திருநாட்கள் பகுப்பு:பிரித்தானியப் பண்பாடு பகுப்பு:அயர்லாந்துப் பண்பாடு பகுப்பு:பெப்ரவரி சிறப்பு நாட்கள் பகுப்பு:மார்ச் சிறப்பு நாட்கள்
கிளைக்கால் சிடீயரேட்டு
கிளைக்கால் சிடீயரேட்டு (Glycol stearate) என்பது C20H40O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை கிளைக்கால் மோனோசிடீயரேட்டு அல்லது எத்திலீன் கிளைக்கால் மோனோசிடீயரேட்டு என்ற பெயர்களாலும் அழைக்கிறார்கள். சிடீயரிக் அமிலம் மற்றும் எத்திலீன் கிளைக்கால் இரண்டும் வினைபுரிவதால் உருவாகும் ஒரு எசுத்தர் வகைச் சேர்மம் கிளைக்கால் சிடீயரேட்டு ஆகும். பல வகையான தனிநலம் பராமரிப்பு பொருட்கள் மற்றும் மழைக்குளியல் திண்மக் கரைசல்கள், முடி பிசுபிசுப்பு கட்டுபடுத்திகள், தோல் குழைமங்கள் போன்றவற்றின் உட்கூறாக கிளைக்கால் சிடீயரேட்டு பயன்படுத்தப்படுகிறது.
பனியடுக்கு
பனியடுக்கு (Ice shelf) என்பது பனியாறு, பனிவிரிப்பு என்பன கடற்கரையை நோக்கி நகர்ந்து சென்று, பெருங்கடலின் மேற்பரப்பில் மிதக்கும் பனித் திணிவாகும். அண்டார்க்டிக்கா, கிரீன்லாந்து, கனடா ஆகிய இடங்களிலேயே இவ்வாறான பனியடுக்குகள் காணப்படுகின்றன. பனியடுக்குகளின் தடிப்பம் 100 இலிருந்து 1000 மீட்டர் வரை வேறுபடும். பனியாறு நிலத்தைத் தொட்டுக் கொண்டிருந்து, பின்னர் நிலத்திலிருந்து விடுபட்டு பனியடுக்காக மிதக்கத் தொடங்கும் எல்லையானது தரையிறக்கக் கோடு (Grounding Line) எனப்படும்.
இதற்கு மாறாக கடல் பனியானது நீரிலேயே உருவாவதுடன், பொதுவாக 3 மீட்டரைவிடத் தடிப்பம் குறைந்ததாகவும் இருக்கும். இவ்வகையான கடல் பனியானது ஆர்க்டிக் பெருங்கடலில் மிக அதிகளவில் காணப்படும். அண்டார்க்டிக்காவைச் சுற்றியிருக்கும் தென் பெருங்கடலிலும் கடல்பனி காணப்படும்.
படங்கள்
பகுப்பு:பனி
பணிகொண்டான்விடுதி ஊராட்சி
பணிகொண்டான்விடுதி ஊராட்சி (Panikondanviduthi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1954 ஆகும். இவர்களில் பெண்கள் 982 பேரும் ஆண்கள் 972 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அசாசின்சு கிறீடு (ஒளிக்காட்சி விளையாட்டு)
அசாசின்சு கிறீடு (Assassin's Creed) 2007இல் வெளிவந்த வரலாற்றுப் புனைகதை, அதிரடி-சாகச, உலாவித்திரியும்  மற்றும் மறைந்து தாக்கும் வகையைச் சேர்ந்த ஒளிக்காட்சி விளையாட்டு ஆகும். இது யுபிசொப்ற்று மொன்றியலால் உருவாக்கப்பட்டு யுபிசொப்ற்றால் வெளியிடப்பட்டது. அசாசின்சு கிறீடு தொடரில் இது முதலாவது விளையாட்டு ஆகும். முதலில் எக்சுபாக்சு 360-இலும், பின்பு நவம்பர் 2007இல் பிளேசுரேசன் 3யிலும், ஏப்பிரல் 2008இல் மைக்ரோசொப்ற்று விண்டோசிலும் இது வெளியிடப்பட்டது. 1191இல் புனித பூமியில் நடைபெற்ற மூன்றாம் சிலுவைப் போர்க் காலப்பகுதியில் நடப்பதாகச் சித்தரிக்கப்பட்டுள்ளதுடன், கசாசினைத் தளமாகக் கொண்டு இயங்கும் இரகசியக் கொலையாளிகளைப் பற்றியதாக இதன் கதை அமைந்துள்ளது. இவர்கள் சீற்றே எனும் அமைப்பின் உப பகுதியினராவர். "அனிமஸ்" எனும் பெயருடைய ஒரு இயந்திரத்தின் உதவியுடன், நவீன யுகத்தில் வாழும் இடெசுமண்டு மைல்சுவின் மரபியல் நினைவுகளைக் கட்டுப்படுத்துவதன் மூலமாக, அவருடைய மூதாதையரான அல்தயீர் இபின்-லா'காது எனும் கொலையாளியாக விளையாடமுடிகிறது.
மனித மூளையைக் கட்டுப்படுத்தும் ஆற்றல் படைத்த "ஈடன் துண்டு" எனப்படும் ஒரு தொல்பொருளைக் கைக்கொள்வதற்காக அசாசின்கள் மற்றும் "நைற்சு ரெம்ப்ளார்' அமைப்பினருக்கிடையே ஏற்படும் மோதல்கள் பற்றியதான கதையமைப்பு அமைக்கப்பட்டுள்ளது. இவ்விளையாட்டானது சாதகமான வரவேற்புகளைப் பெற்றுக்கொண்டதுடன் 2016இன் ஈ3 நிகழ்வுகளில் பல்வேறு விருதுகளைத் தனதாக்கிகொண்டது. 2009இல் இதன் தொடர்ச்சியான அசாசின்சு கிறீடு II வெளியிடப்பட்டது. அதனுடைய வெற்றியின் காரணமாக வருடந்தோறும் அசாசின்சு கிறீடு விளையாட்டுக்கள் வெளியிடப்படுவதுடன் வேறுபட்ட கதாபாத்திரங்களையும் கொண்டுள்ளன.
திரைப்படம்
அசாசின்சு கிறீடு (Assassin's Creed) 21, டிசம்பர் 2011 அன்று முழு நீளத் திரைப்படமாக வெளியிடப்பட்டது.
மேற்கோள்கள்
பகுப்பு:நிகழ்பட ஆட்டங்கள் பகுப்பு:விண்டோஸ் விளையாட்டுக்கள்
பஜாஜ் ஆட்டோ
பஜாஜ் ஆட்டோ என்பது ஒரு ராஜஸ்தானி வணிகர் மூலமாக தொடங்கப்பட்ட இந்தியாவின் மிகப்பெரிய ஆட்டோமொபைல் உற்பத்தி நிறுவனம் ஆகும். இருசக்கர வாகனங்கள் உற்பத்தியில் உலகின் நான்காவது மிகப்பெரிய உற்பத்தியாளராகவும், இந்தியாவின் இரண்டவாது மிகப்பெரிய இருசக்கர வாகனங்கள் உற்பத்தியாளராகவும் இந்நிறுவனம் உள்ளது. மேலும் உலகின் 4வது மிகப்பெரிய இரு சக்கரம் மற்றும் மூன்று சக்கர வாகனங்களின் உற்பத்தியாளராகவும் உள்ளது. இந்நிறுவனம் மஹாராஸ்டிராவில் உள்ள பூனாவை அடிப்படையாகக் கொண்டு இயங்கி வருகிறது. இதன் தொழிற்சாலைகளானது அக்குர்டி மற்றும் சக்கன் (பூனா), வாலஜ் (அவுரங்காபாத் அருகில் உள்ளது) மற்றும் உத்திராஞ்சலின் பண்டாநகர் ஆகிய இடங்களில் இயங்கி வருகின்றன. மோட்டார் ஸ்கூட்டர்கள், மோட்டார் சைக்கிள்கள் ஆட்டோ ரிக்சா போன்றவைகளை பஜாஜ் ஆட்டோ ஏற்றுமதி செய்து வருகிறது.
2005 ஆம் ஆண்டிற்கான ஃபோர்ப்ஸ் குளோபல் 2000 பட்டியலில் 1946 ஆவது இடத்தில் பஜாஜ் ஆட்டோ தரமிடப்பட்டது.
கடைசி பத்தாண்டுகளில் இந்நிறுவனம் ஸ்கூட்டர் உற்பத்தியாளர் என்ற அவர்களது வடிவத்தை இருசக்கர வாகனங்கள் உற்பத்தியாளர் என வெற்றிகரமாக மாற்றிக்கொண்டது. ஸ்கூட்டரெட்ஸ், ஸ்கூட்டர்கள் மற்றும் மோட்டார் சைக்கிள்களை சுற்றியே அதன் உற்பத்தி எல்லைகள் உள்ளன. மோட்டார் சைக்கிள் பிரிவில் சில மாடல்கள் அறிமுகப்படுத்தப்பட்டு வெற்றியடைந்த பிறகு கடந்த நான்கு ஆண்டுகளில் இந்நிறுவனம் செழுமையான வளர்ச்சியைக் கண்டது.
1945 ஆம் ஆண்டு நவம்பர் 29 ஆம் தேதியில் இருந்து பஜாஜ் ஆட்டோ அறிமுகப்படுத்தப்பட்டது. M/s பாச்ராஜ் டிரேடிங் கார்பரேசன் பிரைவேட் லிமிட்டடாக இந்நிறுவனம் துவங்கப்பட்டது. இந்தியாவில் இறக்குமதி செய்யப்பட்ட இரண்டு மற்றும் மூன்று சக்கர வாகனங்களைக் கொண்டு இதன் விற்பனை தொடங்கியது. 1959 ஆம் ஆண்டில் இரண்டு மற்றும் மூன்று சக்கர வாகனங்களை தயாரிப்பதற்கு இந்திய அரசாங்கத்திடம் இந்நிறுவனம் அனுமதி பெற்றது. 1960 ஆம் ஆண்டில் இது பொது மக்களுக்கான விற்பனையைத் துவக்கியது. 1970 ஆம் ஆண்டில் இந்நிறுவனம் அதன் 100,000 வது வாகனத்தை உற்பத்தி செய்தது. 1977 ஆம் ஆண்டில் 100,000 வாகனங்களை ஒரே நிதி ஆண்டில் தயாரித்து விற்பனை செய்யும் அளவுக்கு உயர்ந்தது. 1985 ஆம் ஆண்டில் அவுரங்காபாத்தில் உள்ள வாலஜ்ஜில் அவர்களது உற்பத்தியைத் தொடங்கினர். 1986 ஆம் ஆண்டில் 500,000 வாகனங்களை ஒரே நிதி ஆண்டில் தயாரித்து விற்பனை செய்யும் அளவுக்கு இந்நிறுவனம் உயர்ந்தது. 1995 ஆம் ஆண்டில் இந்நிறுவனம் அதன் வரலாற்றில் மொத்தமாக பத்து மில்லியன் வாகனங்களைத் தயாரித்திருந்தது. மேலும் அந்த ஆண்டில் 1 மில்லியன் வாகனங்களை தயாரித்து விற்பனை செய்தது.
குளோபலிட்டி: கம்பீட்டிங் வித் எவ்ரிஒன் ஃப்ரம் எவ்ரிவேர் ஃபார் எவ்ரிதிங் கின் நூலாசிரியரைப் பொறுத்தவரை பஜாஜ் 50 நாடுகளில் அதன் செயல்பாடுகளை வளர்த்துக் கொண்டுள்ளது. மேலும் நுழைவு-நிலை வாங்குபவர்களின் மாறுபட்ட விருப்பத்தேர்வுகளை இலக்காகக் கொண்டு பணத்திற்கு மதிப்புடைய பைக்குகளை உருவாக்கி வருகின்றனர்.
புதிய வெளியீடுகளின் காலவரையறை
=பஜாஜ் ஆட்டோவின் மைல்கல் = பஜாஜ் பல்சர் என்ற இருசக்கர வாகனம் இந்நிறுவனத்தின் மதிப்பினை பன்மடங்கு உயரச்செய்துள்ளது.இதன் தோற்றமும் வடிவமைப்பும் மற்ற இருசக்கர வாகனங்களை காட்டிலும் முற்றிலும் மாறுபட்ட விதமாக உள்ளது.குறிப்பாக எரிபொருள் டாங்கு(15Ltr),LED விளக்குகளைக்கொண்ட பின்புற விளக்கமைப்பு,முன்னும் பின்பும் டியூப்லஸ் டயர்கள்.இரண்டாக்கப்பட்ட இருக்காய் அமைப்பு,என்ஜினில் ஏர் கூலிங் முறை(DTS-i),டிசிட்டல் முறையாக்கப்பட்ட வேகம் காட்டும் கருவி,இரவு நேரத்தில் அனைத்து பட்டங்களின் மேல்  விளக்கு அமைப்பு,தானியங்கு டர்னிங் விளக்கு,யுனிக்கு சாவி,செல்வ் ஸ்டார்ட் போன்ற வசதிகள் இளைய சமுதாய வட்டாரங்களை வெகுவாக கவர்ந்ததின் காரணமாக இந்த வகையான வாகனம் பஜாஜின் முக்கிய மைல்கல்லாக கருதப்படுகிறது.
thumb|center|550px|BAJAJ PULSAR 180cc
இணை உற்பத்திகள் மற்றும் கையகப்படுத்துதல்கள்
பஜாஜ் ஆட்டோ லிமிட்டடு முழுவதுமாக மூன்று தனித்தனி கூட்டாண்மை நிறுவனங்களைக் கொண்டிருக்கின்றன. அவை பஜாஜ் பின்செர்வ் லிமிட்டடு (BFL), பஜாஜ் ஆட்டோ லிமிட்டடு (BAL) மற்றும் பஜாஜ் ஹோல்டிங்ஸ் மற்றும் இன்வெஸ்ட்மென்ட் லிமிட்டடு (BHIL) ஆகியவை ஆகும். 2008 ஆம் ஆண்டு மே 26 ஆம் தேதியன்று பங்குகள் முழுவதும் கொண்டு இவை பட்டியலிடப்பட்டன.
தயாரிப்புகள்
பஜாஜ் ஏராளமான மோட்டார் சைக்கிள்கள், ஸ்கூட்டர்கள் மற்றும் கார்களை உற்பத்தி செய்துள்ளது. XCD, பிளாட்டினா, டிஸ்கவர், பல்சர் மற்றும் அவெஞ்சர் ஆகியவை தற்போது தயாரிப்பில் இருக்கும் மோட்டார் சைக்கிள்களாகும். பஜாஜ் ULC என்ற மிகவும் விலைமலிவான காரையும் பஜாஜ் தயாரிக்கிறது.
விலை மலிவான கார்கள்
ரெனால்ட் அண்ட் நிசான் மோட்டாருடன் இணைந்து கட்டமைக்கப்படும் $2,500 மதிப்புள்ள காரின் எரிபொருள்-பயன்திறன் 30 கிமீ/லிட்டரிலும் அல்லது சிறிய காரின் சராசரியில் இரண்டு மடங்கிலும், கார்பன் டையாக்சைடின் உமிழ்வு 100 கிராம்/கிமீ இருப்பதற்கு முயற்சி மேற்கொள்ளப்படுகிறது என பஜாஜ் ஆட்டோ கூறியது.
இது டாட்டா நானோவின் போட்டியாளர் ஆகும். 1 மில்லியன் நானோக்களின் தேவை ஏற்படும் என டாட்டா எதிர்பார்த்துக் கொண்டிருக்கையில் 400,000 அலகுகளைக் கொண்ட துவக்கத் திறனை பஜாஜ் வென்சர் கொண்டிருக்கிறது.
புற இணைப்புகள்
பகுப்பு:நிப்டி_50_நிறுவனங்கள் பகுப்பு:கூகுள் தமிழாக்கம்-நிறுவனங்கள்
அதிகத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அட்லாண்டிக் துருத்தி மீன்
அட்லாண்டிக் துருத்தி மீன் (Aulostomus strigosus)(அல்லது தவறாக அட்லாண்டிக் கார்னட்மீன்) அல்லோஸ்டோமிடே குடும்பத்தினைச் சார்ந்த துருத்தி மீன் இனமாகும். இம்மீன் கிழக்கு அட்லாண்டிக் பெருங்கடலில் மவுரித்தேனியா முதல் நமீபியா வரை ஆழமற்ற கடலோர நீர்ப்பகுதிகளில் காணப்படும் வெப்பமண்டல கடல் மீனாகும். மற்ற துருத்தி மீன்களைப் போலவே, இவை சிறிய மீன்களை உணவாகச் சாப்பிடுகின்றன. இரைதேடும்போது மீன்களை வேட்டையாடும் பிற உயிரிகளை மறைவாகப் பயன்படுத்திக்கொள்கின்றன.
அல்லோஸ்டோமசு ஸ்டிரிங்கோசசு, அல்லோஸ்டோமசு மேகுளோடசு சிற்றினத்துடன் நெருங்கிய உறவுடையதாகக் கண்டறியப்பட்டுள்ளது. எனவே இச்சிற்றினம் தென்கிழக்கு பசிபிக் கடல் பகுதிக்கு அட்லாண்டிக் பகுதியிலிருந்து வந்ததாகக் கூறப்படும் கருத்தினை ஆதரிப்பதாக உள்ளது.
விளக்கம்
துருத்தி மீன் நீண்ட குழாய் போன்ற உடலின் நுனிப்பகுதியில் மேல்நோக்கிய வாயுடன் நீண்ட தலையினைக் கொண்டவை.
இம்மீன்கள் கலவியின் போது துணையினை ஈர்க்கவும், சூழலில் மறையவும் தன்னுடைய நிறத்தினை மாற்றிக்கொள்ள அபரிமிதமான நிறம் மாற்றும் தன்மையினைக் கொண்டுள்ளது. பழுப்பு அல்லது நீலம், பச்சை அல்லது ஆரஞ்சு நிற தோற்றங்கள் அல்லது அதன் இடைநிலைகள் பெரும்பாலும் காணப்படும் வண்ணங்கள். இது வெளிர் நிறமாகவும், செங்குத்து மற்றும்/அல்லது கிடைமட்ட கோடுகளாகவோ அல்லது உடலில் ஒழுங்கற்ற அடர் புள்ளிகளுடன் கோடுகளாகக் காணப்படும். முதுகுபுற மற்றும் வால் துடுப்புகள் பகுதி ஒளி ஊடுருவும் தன்மையுடன் முன்பகுதியில் கருப்பு நிறப் புள்ளியுடன் இருக்கும். பொதுவாக இதன் உடலில் நான்கு வெள்ளை புள்ளிகள், முதுகு துடுப்பு மற்றும் வால் துடுப்புகளுக்கு இடையிலும்; மூன்று வெள்ளை செங்குத்து கோடுகள் வால் துடுப்பிலும், கருமைநிற புள்ளி வால் துடுப்பிலும் காணப்படும். இடது|thumb|250x250px|ஆலோஸ்டோமஸ் ஸ்ட்ரைகோசஸ் டெனிரைப், கேனரி தீவுகள் இதன் அதிகபட்ச நீளம் 75 செ.மீ.
வாழ்விடமும் நடத்தையும்
ஆலோஸ்டோமஸ் ஸ்ட்ரைகோசஸ் என்பது அடிமட்டவாழ் மீன் இனமாகும். இவை கடலோரப் பகுதிகளில் உள்ள பாறை, பவளப் பாறை பகுதிகளில் காணப்படும். இதனுடைய முக்கிய இரையானது மீன் ஆகும். இவை பாறைகளின் மீது காணப்படும் விலங்குகளையும் உண்பதாக நம்பப்படுகிறது. ''ஏ. ஸ்ட்ரைகோசஸ்'' பிற மீன் கூட்டங்களை பின் தொடர்ந்து செல்லும் மீன்களாகும். தாவரங்களை உண்ணும் பெரிய மீன்களைப் பின் தொடர்ந்து செல்வதால் இம்மீன்களுக்குத் தக்க பாதுகாப்பும், தேவையான உணவும் கிடைக்கின்றது. சிறிய இரையினை வேட்டையாடும்போது உடலினை செங்குத்தாகவும் தலையினை கீழ்நோக்கியும் உள்ளவாறு வைத்துக்கொண்டிருக்கும். தக்க இரை இதனருகில் வரும்போது தாக்கிப்பிடித்துவிடும்.
பல மீன்களைப் போலவே, துருத்தி மீன்களும் ஒரு விரிவான இனக்கவர்ச்சி செயல்களை மேற்கொள்கின்றன. தம்முடைய நிறத்தினை மாற்றியமைத்து துணையினை கவர்கின்றது.
வெர்டி முனைத் தீவுகளில் காணப்படும் பாண்டிஓன் கெலியாட்சு மீன்களுக்கு ஏ ஸ்டிரிங்கோசசு அடிக்கடி இரையாகிறது
பரவல்
கிழக்கு அட்லாண்டிக்கின் வெப்பமான நமீபியாவிலிருந்து மவுரித்தேனியா வரையிலும், மடிரா சார்ந்த மாகேரோனிசியன் தீவுகள், கேப் வெர்டே தீவுகள் மற்றும் கேனரி தீவுக ளிலும் காணப்படுகிறது. பிரேசிலின் எஸ்பிரிட்டோ சாண்டோ மற்றும் செயின்ட் பால்ஸ் பாறைகளிலும் இந்த இனங்கள் பதிவு செய்யப்பட்டுள்ளன; ஆனால் இவை ''ஏ. மாகுலட்டசுடன்'' தவறாக அடையாளம் காணப்பட்டதாக இருக்கலாம்.
வெளி இணைப்புகள்
பகுப்பு:மீன்கள்
ஆனந்தம் விளையாடும் வீடு
ஆனந்தம் விளையாடும் வீடு ( Anandham Vilayadum Veedu ) என்பது 2021ஆம் ஆண்டு வெளியான இந்திய தமிழ் மொழி அதிரடி நாடகத் திரைப்படமாகும். இதை நந்தா பெரியசாமி எழுதி இயக்கியிருந்தார். சிறீவாரி பிலிம் தயாரித்திருந்தது. இப்படத்தில் கௌதம் கார்த்திக், சேரன், சிவாத்மிகா ராஜசேகர் ஆகியோருடன் சரவணன், விக்னேஷ், டேனியல் பாலாஜி, இராசேந்திரன், சௌந்தரராஜா உள்ளிட்ட துணை நடிகர்களும் நடித்துள்ளனர். படம் 24 திசம்பர் 2021 அன்று திரையரங்குகளில் வெளியிடப்பட்டது.
கதைச் சுருக்கம்
இரண்டு ஒன்றுவிட்ட சகோதரர்கள் தங்கள் சகோதரர்களுடன் சேர்ந்து வாழக்கூடிய ஒரு வீட்டைக் கட்ட முடிவு செய்கிறார்கள். ஆனால் ஒரு தீய மனிதன் குடும்பங்களுக்கு இடையே பிளவை உருவாக்க சதி செய்கிறான்.
ஒலிப்பதிவு
ஒலிப்பதிவையும், இசையையும் சித்து குமார் மேற்கொண்டுள்ளார். படத்தின் இசைத் தொகுப்பில் நான்கு பாடல்கள் இடம்பெற்றுள்ளன.
வெளியீடு
படம் 24 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து மிதமான விமர்சனங்களைப் பெற்றது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2021 தமிழ்த் திரைப்படங்கள்
முன்னாள் படைத்துறையினர் நாள் (நெதர்லாந்து)
முன்னாள் படைத்துறையினர் நாள் (Veterans' Day, Veteranendag) என்பது நெதர்லாந்தில் முன்னாள் படைத்துறையினரின் சேவைகளை நினைவுகூரும் முகமாக ஆண்டுதோறும் சூன் மாதத்தின் கடைசி சனிக்கிழமை அன்று நடைபெறும் நிகழ்வு ஆகும். 2005 ஆம் ஆண்டு முதல் மறைந்த இளவரசர் பேர்னார்டுவின் நினைவாக இது கொண்டாடப்பட்டு வருகிறது.
மேற்கோள்கள்
பகுப்பு:சூன் சிறப்பு நாட்கள் பகுப்பு:நெதர்லாந்து பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கர்பில்லிக்காவு மகாதேவர் கோயில்
கர்பில்லிக்காவு ஸ்ரீ மகாதேவர் கோயில் (Karppillikkavu Sree Mahadeva Temple) என்பது இந்தியாவின், கேரள மாநிலம் எர்ணாகுளம் மாவட்டத்தில் மஞ்சப்பாரா கிராமத்தில் அமைந்துள்ள ஒரு சிவன் கோயில் ஆகும். இந்த கோயிலின் ஒரு சிறப்பு என்னவென்றால், தெய்வம் மேற்கு பக்கத்தை நோக்கி தரிசனம் அளிக்கிறார். இக்கோயில் சிவன் கிராதமூர்த்தி சங்கல்பத்தில் உள்ளார். அதாவது வேட்டைக்காரன் வடிவம். இவர் கார்த்தவீரிய அருச்சுனனால் பிரதிட்டை செய்யப்பட்டார் என்ற தொன்மக்கதை உள்ளது.
இந்தக் கோயிலில் எட்டு நாட்கள் ஆராட்டு பூரம் விழா தொடர்ந்து நடக்கிறது. ஏழாம் நாள், ஏழு கோயில் யானைகள் மஞ்சப்பாரா வழியே பஞ்சவாத்தியம் ஒலிக்க வண்ணமயமான உர்வலம் நடப்பது காணத்தக்கது.
மேற்கோள்கள்
பகுப்பு:எர்ணாகுளம் மாவட்டத்திலுள்ள சிவன் கோயில்கள் பகுப்பு:Coordinates on Wikidata
லாரி பர்ட்
லாரி ஜோ பர்ட் (Larry Joe Bird, பிறப்பு டிசம்பர் 7, 1956) முன்னாள் அமெரிக்க கூடைப்பந்து வீரரும் கூடைப்பந்து புகழ்ச்சி சபை கணவரும் ஆவார். என். பி. ஏ.-இல் சேரருத்துக்கு முன் இவர் நாலு ஆண்டு இந்தியானா மாநிலப் பல்கலைக்கழகத்தில் கூடைப்பந்து விளையாடினார். என். பி. ஏ.யை 1979ல் சேர்ந்து 1992 வரை பாஸ்டன் செல்டிக்ஸ் அணியில் விளையாடி மூன்று போரேரிப்புகளை வெற்றிபெற்றார். லாஸ் ஏஞ்சலஸ் லேகர்ஸ் பந்துகையாளி பின்காவல் மேஜிக் ஜான்சன் உடன் இவருக்கு ஒரு புகழ்பெற்ற இன்பமான எதிரிடை இருந்தது; 1980களில் ஜான்சனின் லேகர்ஸும் பர்டின் செல்டிக்ஸும் மொத்தத்தில் 7 போரேறிப்புகளை வெற்றிபெற்றார். என். பி. ஏ. ஒழுக்கம் முடிந்துவிட்டு இப்பொழுது இவர் இந்தியானா பேசர்ஸ் அணியின் பிரதான நிருவாகி ஆவார்.
மேற்கோள்கள்
பகுப்பு:கூடைப்பந்து விளையாட்டு வீரர்கள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
இசுட்டெல்லேரியம்
இசுட்டெல்லேரியம் (Stellarium) என்பது வானிலுள்ள கோள்களின் உருவ அமைப்பை காண உதவும் கட்டற்ற மென்பொருள். இதனை பிரஞ்சு புரோகிராமரான ஃபேபியன் சேரோ என்பவர் உருவாக்கினார். இது விண்டோஸ், லினக்ஸ், மாக் ஓஸ் என அனைத்து இயங்கு தளத்திலும் பயன்படுத்தும் வகையில் குனு பொது மக்கள் உரிமத்தின் கீழ் வழங்கப்படுகிறது.
சதி அனுசுயா கோயில், உத்தராகண்டம்
சதி மாதா அனுசுயா கோயில் (Anusuya Devi Temple) என்பது இந்தியாவின் உத்தரகண்ட்ட மாநிலத்தின் சாமோலி மாவட்டத்தில் உள்ள மண்டலில் அமைந்துள்ளது. இக்கோயிலானது நகர்ப்புற இரைச்சலில் இருந்து விலகி அடர்ந்த காட்டுகு மத்தியில் இமயமலைப் பகுதியில் அமைந்துள்ளது. மேலும் இந்த கோயிலுக்கான பயணம் சாதாரண சுற்றுலாப் பயணிகளுக்கு சிலிர்ப்பைத் தரக்கூடியதாக இருக்கும். இமயமலையின் உயரமான அணுக முடியாத மலைப் பகுதியில் இக்கோயில் அமைந்துள்ளது. இக்கோயிலை அடைய சுமார் ஐந்து கிலோமீட்டர் மலையில் நடந்தே செல்ல வேண்டும்.
கோயிலுக்குச் செல்ல, சாமோலி மாவட்டம் மண்டல் என்று அழைக்கப்படும் இடம் வரை சாலை வசதி உள்ளது. தொடருந்து அல்லது பேருந்து மூலம் ரிஷிகேசை அடையலாம். அதன் பிறகு சிறீநகர் மற்றும் கோபேஸ்வர் வழியாக மண்டலை அடையலாம். மண்டலில் இருந்து அனுசுயா கோவிலுக்கு ஐந்து கிலோமீட்டர் செங்குத்தாக ஏறிச் செல்லவேண்டும். கோயிலுக்குச் செல்லும் வழியின் தொடக்கத்தில் உள்ள மண்டல் கிராமம் முழுவதும் பழ மரங்கள் நிறைந்துள்ளது. மலைப் பழமான ஆரஞ்சு இங்கு மிகுதியாகக் காணப்படுகிறது. கிராமத்தின் அருகே ஓடும் அமிர்த கங்கை ஆறு மலையேறுபவர்களை உற்சாகப்படுத்துவதாக உள்ளது. அனுசுயா கோயிலை அடையும் வழியில், பாஞ்ச், புரான்ஸ், தியோதர் காடுகள் கொள்ளை கொள்ளும். நடந்து செல்லும் பயணிகளின் களைப்பை நீக்கும் வகையில், போதிய அளவு இளைப்பாறும் இடங்களும், ஆங்காங்கே குடிநீர் வசதியும் செய்யபட்டுள்ளது.
பயணிகள் கோயிலுக்கு அருகில் வந்ததும் முதலில் பார்ப்பது பாறையில் அமைக்கபட்டுள்ள பிரம்மாண்டமான விநாயகர் சிலை ஆகும். இந்த பாறை இங்கு இயற்கையாக இருந்ததாக கூறப்படுகிறது. அதைப் பார்க்கும்போது இங்கு விநாயகர் வலது பக்கம் சாய்ந்து தளர்வான நிலையில் அமர்ந்திருப்பது போல் தோன்றுகிறது. இங்கு அனுசுயா என்ற சிறிய கிராமம் உள்ளது. அங்குதான் இந்தக் கோயில் உள்ளது. நாகரா பாணியில் இக் கோயில் கட்டப்பட்டுள்ளது.
தொன்மம்
அத்ரி முனி இங்கிருந்து சிறிது தூரத்தில் தவம் செய்து கொண்டிருந்த போது, அவரது மனைவி அனுசுயா பதிவிரதை தர்மத்தை பின்பற்றி இந்த இடத்தில் தங்கியிருந்தாக கூறப்படுகிறது. அனுசுயா தேவியின் மகிமையை மூவுலகமும் போற்றத் துவங்கியபோது, பார்வதி, லட்சுமி, சரசுவதி ஆகியோர் அனுசுயாவின் கற்பை சோதிக்க பிரம்மா, விஷ்ணு, சிவன் ஆகியோரை கட்டாயப்படுத்தினர் என்று கூறப்படுகிறது. தொன்மக் கதைகளின் படி, மும்மூர்திகளும் அனுசுயா தேவியை சோதிப்பதற்காக துறவிகள் வேடத்தில் அந்த ஆசிரமத்தை அடைந்தனர். உணவு உண்ண அழைத்த அனுசுயாவிடம் தாங்கள் உணவருந்த வேண்டுமானானல் அனுசுயா நிர்வாணமாக வந்து தன் மடியில் உட்கார வைத்து கட்டிப்பிடித்து ஊட்டிவிடுவேண்டும் என்று நிபந்தனை விதிக்கின்றனர். இதனால் அனுசுயாவுக்கு அவர்கள் மீது ஐயம் ஏற்படுகிறது. தன் ஞானப்பார்வையினால் வந்திருப்பது, பிரம்மா, விஷ்ணு, சிவன் ஆகியோர் என்பதை அறிகிறாள். அனுசுயா தன் கற்பின் வலிமையால் இந்த மூன்று தெய்வங்களையும் ஆறு மாத குழந்தைகளாக மாற்றுகிறாள். பின்னர் அனுசுயா மும்மூர்திகளுக்கும் அவர்கள் கேட்டதற்கு இணங்கியவாறே நிர்வாணமாக உணவளிக்கிறாள். முப்பெரும் தேவியரும் தங்கள் கணவர்கள் திரும்பி வராததால் கவலையுற்றனர். பின்னர் நாரதரின் ஆலோசனையின்படி, அவர்கள் தங்கள் கணவர்களை அவர்களின் அசல் வடிவத்தில் திருப்பித் தர அனுசுயாவிடம் வேண்டுகின்றனர். தன் கற்பின் பலத்தால், அனுசுயா மும்மூர்திகளை மீண்டும் பழைய நிலைக்கு கொண்டு வருகிறாள். அதற்கு நன்றிக் கடனாக முப்பெரும் தேவியர் மூன்று குழந்தைகளை ஒன்றாக இணைத்து ஒரே குழந்தையாக மாற்றுகின்றனர். மேலும் மூன்று தெய்வங்களின் முகத்தையும் அந்த உருவத்துக்கு அளிக்கின்றனர். அவரே தத்தாத்ரேயர் ஆவார். இந்த இடத்தில் குழந்தை பிறப்பு நடந்ததால் ஏராளமானவர்கள் குழந்தை வரம் வேண்டி வருகின்றனர்.
கோயில்
இந்தக் கோயிலானது கருறை அதன் மேல் கோபுரம், முன்பக்கம் முன் மண்டபம், உள் மண்டபம் கருவறை ஆகிய அமைப்புகளுடன் உள்ளது. கருவறையில் வெள்ளிக் கவசத்தினாலான அலங்காரத்தில் அனுசியாவின் முகத்தை தரிசிக்கலாம். அதன் பின்னால் பெரிய அளவில் கருப்புக் கல்லில் அனுசுயா சிலை உள்ளது. அதன் மேல் ஒரு வெள்ளி குடை வைக்கப்பட்டுள்ளது. கோயில் வளாகத்தில் சிவன், பார்வதி, பைரவர், பிள்ளையார் மற்றும் வன தெய்வங்களின் சிலைகள் அமைக்கப்பட்டுள்ளன. கோவிலில் இருந்து சற்று தொலைவில் அனுசுயாவின் மகன் தத்தேத்ரயரின் மூன்று முகம் கொண்ட கற்சிலை நிறுவப்பட்டுள்ளது. இப்போது இங்கு ஒரு சிறிய கோயில் கட்டப்பட்டுள்ளது.